
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ

ΔΗΜΟΣ ΠΥΡΓΟΥ

ΔΗΜΟΤΙΚΟ ΣΥΜΒΟΥΛΙΟ
Α Π Ο Σ Π Α Σ Μ Α

    Από το πρακτικό της υπ’ αριθ. 25ς (τακτικής) συνεδρίασης του Δημοτικού Συμβουλίου του Δήμου Πύργου

Αριθ. Αποφ.  421 /2012

ΘΕΜΑ: Εκμίσθωση του Τουριστικού Περιπτέρου της Δ.Κ Επιταλίου
    Στον Πύργο και στο Δημοτικό Κατάστημα σήμερα στις 4                                                                  του μηνός Δεκεμβρίου, του έτους 2012, ημέρα Τρίτη και ώρα 18.30 μ.μ. το Δημοτικό Συμβούλιο Πύργου, συνήλθε σε τακτική συνεδρίαση, κατόπιν της με αριθ. πρωτ. 52329/30-11-2012 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010).

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 27 και ονομαστικά οι κ.κ:

ΠΑΡΟΝΤΕΣ: 

1. Καννής Ευστάθιος – Πρόεδρος, 2. Σεϊντής Βασίλειος – Αντιπρόεδρος, 3. Τζουανόπουλος Δημήτριος – Γραμματέας, 4. Καράμπελας Αντώνιος, 5. Παναγόπουλος Ιωάννης, 6. Παναγόπουλος Βασίλειος, 7. Αργυρόπουλος Ιωάννης του Γεωργίου, 8. Αριστειδόπουλος Χαράλαμπος, 9. Βαρελάς Ιωάννης, 10. Θεοδωρέλος – Χαρίτος Γεώργιος, 11. Δημουλιάς Λεωνίδας, 12. Κωνσταντόπουλος Σπυρίδων, 13. Ανδρικόπουλος Φώτιος, 14. Αργυρόπουλος Ιωάννης του Παναγιώτη, 15. Μποσμής Κων/νος, 16. Ρωμαίος Στέφανος, 17. Λιατσής Γαβριήλ – Επικεφαλής της Μείζονος Μειοψηφίας, 18. Δημόπουλος Φώτιος, 19. Ανδριόλας Γεώργιος, 20. Κουρμπανάς Γεώργιος, 21. Λιατσής Δημήτριος, 22. Γεράνιος Κων/νος, 23. Αγγελακοπούλου Ανδριάνα, 24. Γιάνναρος Χρήστος – Επικεφαλής της παράταξης «Λαϊκή Συσπείρωση», 25. Καραμπέτσος Αθανάσιος, 26. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου», 27. Σκαρτσιάρης Πάνος – ανεξάρτητος Δημοτικός Σύμβουλος.

ΑΠΟΝΤΕΣ:
1. Τζίνη Διονυσία, 2. Φραγκαντώνης Παναγιώτης, 3. Μπίρμπας Κων/νος, 4. Ανδρικόπουλος Ανδρέας, 5. Αντωνέλος Δημήτριος, 6. Γιαννακούλιας Θεόδωρος, οι οποίοι δεν προσήλθαν, αν και η πρόσκληση τους επιδόθηκε νομίμως.

Επίσης με την αριθ. πρωτ. 52329/30-11-2012 έγγραφη πρόσκληση του Προέδρου,  προσκλήθηκε στη συνεδρίαση  για το συγκεκριμένο θέμα και η Πρόεδρος της Δ.Κ Επιταλίου κα Κλεφτονικολού Καλλιόπη, η οποία δεν προσήλθε.

    Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη.

---------

Ακολούθως ο Πρόεδρος προ ημερήσιας διάταξης, βάσει του άρθρου 67 παρ. 7, έθεσε υπόψη του δημοτικού συμβουλίου το  θέμα (3ο) με τίτλο: «Εκμίσθωση του Τουριστικού Περιπτέρου της Δ.Κ Επιταλίου» και ζήτησε, προκειμένου άμεσα να κινηθούν οι διαδικασίες για την εκμίσθωσή του, να εγκριθεί το κατεπείγον του θέματος.
Το Σώμα ομόφωνα το ενέκρινε.

Εν συνεχεία ο Πρόεδρος ανέφερε: «Το συμβούλιο της Δ.Κ Επιταλίου της Δ.Ε Βώλακος του Δήμου Πύργου, με την αριθ. 16/12 απόφασή του, ε ι σ η γ ε ί τ α ι [βάσει των διατάξεων του άρθρου 83 (αρμοδιότητες συμβουλίου της δημοτικής κοινότητας)] την εκμίσθωση του Τουριστικού Περιπτέρου Επιταλίου που βρίσκεται στην παραλία της δημοτικής κοινότητας, αποτελούμενο από: α. το κυρίως κτίσμα εμβαδού 199,78 τ.μ [αριθ. άδειας οικοδομής 247/08] και β. υπαίθριου χώρου ανάπτυξης τραπεζοκαθισμάτων εμβαδού 319,92 τ.μ. Το κτίσμα μετά του υπαιθρίου χώρου ανάπτυξης τραπεζοκαθισμάτων βρίσκονται εντός γηπεδικής έκτασης 4.000 τ.μ.

Υπενθυμίζεται στο Σώμα ότι με την υπ’ αριθ. 179/12 απόφαση του δημοτικού συμβουλίου, αποφασίστηκε η εκμίσθωση (με δημοπρασία) του Τουριστικού Περιπτέρου Επιταλίου.
Η Οικονομική Επιτροπή με την υπ’ αριθ. 69/30-5-12 απόφασή της κατάρτισε τους όρους διακήρυξης της δημοπρασίας, η οποία διενεργήθηκε στις 11-06-12. Η δημοπρασία κηρύχθηκε άγονη, καθότι δεν παρουσιάστηκε κανένας ενδιαφερόμενος και επαναλήφθηκε στις 25-06-12  με το ίδιο αποτέλεσμα (Η Οικονομική Επιτροπή με την υπ’ αριθ. 102/12 απόφασή της ενέκρινε τα πρακτικά της αρχικής και της επαναληπτικής δημοπρασίας).

Θα πρέπει λοιπόν το Σώμα ν’ αποφασίσει σχετικά με την εκμίσθωση του Τουριστικού Περιπτέρου της Δ.Κ Επιταλίου» 
Στη συνέχεια ο Πρόεδρος παραχώρησε το λόγο στον δημοτικό σύμβουλο κ. Γεώργιο Ανδριόλα, οποίος πρότεινε να δημοσιευθεί η περίληψη της διακήρυξης της δημοπρασίας, σε δύο τοπικές εφημερίδες.

Κατόπιν των ανωτέρω ο Πρόεδρος κάλεσε τους Δημοτικούς επί του θέματος συμπεριλαμβανομένης και της πρότασης του κ. Ανδριόλα.
Το Δημοτικό Συμβούλιο Πύργου,

λαμβάνοντας υπόψη:

· Τις διατάξεις του άρθρου 192 του ν. 3463/06 [Εκμίσθωση ακινήτων των δήμων και κοινοτήτων],
· Τις διατάξεις του άρθρου 65 του ν. 3852/10 [αρμοδιότητες του Δημοτικού Συμβουλίου],
· Το Π.Δ 270/81
· Την 179/12 απόφαση του δημοτικού συμβουλίου, 

· Τις υπ’ αριθ. 69/12 και 102/12 αποφάσεις της Οικονομικής Επιτροπής,

· Την πρόταση του κ. Γ. Ανδριόλα
· Την αριθ. 16/12 απόφαση του συμβουλίου της Δ.Κ Επιταλίου, μετά από διαλογική συζήτηση,

α π ο φ α σ ί ζ  ε ι

1. Ομόφωνα εγκρίνει το κατεπείγον του θέματος.

2. Κατά πλειοψηφία: Α. εγκρίνει την επανάληψη του διαγωνισμού για την εκμίσθωση (με δημοπρασία) του Τουριστικού Περιπτέρου Επιταλίου, που βρίσκεται στην παραλία της δημοτικής κοινότητας Επιταλίου της Δ.Ε Βώλακος του δήμου Πύργου, αποτελούμενο από: α. το κυρίως κτίσμα εμβαδού 199,78 τ.μ [αριθ. άδειας οικοδομής 247/08] και β. υπαίθριου χώρου ανάπτυξης τραπεζοκαθισμάτων εμβαδού 319,92 τ.μ. Το κτίσμα μετά του υπαιθρίου χώρου ανάπτυξης τραπεζοκαθισμάτων βρίσκονται εντός γηπεδικής έκτασης 4.000 τ.μ.

Β. Παραπέμπει το θέμα στην Οικονομική Επιτροπή, προκειμένου να καταρτίσει τους όρους διακήρυξης της δημοπρασίας.
Γ. Εγκρίνει να δημοσιευθεί η  περίληψη διακήρυξης της δημοπρασίας σε δύο (2) τοπικές εφημερίδες (άρθρο 4 παρ. 2 του Π.Δ 270/81)
Ο Επικεφαλής και το μέλος της παράταξης «Λαϊκή Συσπείρωση» κ.κ Χρήστος Γιάνναρος και Αθανάσιος Καραμπέτσος δήλωσαν ότι ψηφίζουν λευκό.

Η παρούσα απόφαση έλαβε αύξοντα αριθμό 421/2012.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:   

 Ο ΠΡΟΕΔΡΟΣ                           ΤΑ ΜΕΛΗ               Ο ΓΡΑΜΜΑΤΕΑΣ

  Ε. ΚΑΝΝΗΣ                                                         Δ. ΤΖΟΥΑΝΟΠΟΥΛΟΣ

Ακριβές Απόσπασμα

εκ των πρακτικών του Δ.Σ.

Πύργος 12  – 12 - 2012
Ο ΔΗΜΑΡΧΟΣ

